ഇടുക്കി ഡാമില് കുറയാതെ ജലനിരപ്പ് ജില്ലയില് ഓറഞ്ച് അലര്ട്ട് തൊടുപുഴ: ഇടുക്കി ഡാമില്നിന്നു വെള്ളം പുറത്തേക്ക് ഒഴുക്കിവിട്ടിട്ടും ജലനിരപ്പ് കാര്യമായി കുറയുന്നില്ല. ഇടുക്കി ഡാം തുറന്നുവിട്ടപ്പോള് 2398.08 അടിയായിരുന്നു ജലനിരപ്പ്. ഇടുക്കിയില് മഴ ശക്തമാകുമെന്നാണ് മുന്നറിയിപ്പ്. ജില്ലയില് ഓറഞ്ച് അലര്ട്ടാണ് പ്രഖ്യാപിച്ചിട്ടുള്ളത്. മൂന്നു ഷട്ടറുകള് 35 സെന്റീമീറ്റര് വീതം ഉയര്ത്തി ഒരു ലക്ഷം ലീറ്റര് വെള്ളമാണ് സെക്കന്ഡില് പുറത്തേക്ക് ഒഴുക്കുന്നത്. എന്നാല് മഴയും നീരൊഴുക്കും കൂടിയതോടെ ജലനിരപ്പ് കുറയുന്നില്ല. 2398.20 വരെ ജലനിരപ്പ് ഉയര്ന്നിരുന്നു. ഡാമിന്റെ ഷട്ടര് കൂടുതല് ഉയര്ത്തണമോയെന്ന് ആലോചിക്കുന്നുണ്ട്. ജലനിരപ്പ് ഓറഞ്ച് അലര്ട്ടിനും താഴെ 2395 അടിയില് എത്തിക്കുകയാണ് ലക്ഷ്യം. രാത്രിയുണ്ടായ കനത്ത മഴയെ തുടര്ന്ന് കല്ലാര് ഡാമിന്റെ രണ്ടു ഷട്ടറുകള് 10 സെന്റീമീറ്റര് വീതം ഉയര്ത്തി, 10 ക്യുമെക്സ് ജലം ഒഴുക്കിവിടുന്നുണ്ട്. കല്ലാര്, ചിന്നാര് പുഴകളുടെ തീരത്തുള്ളവര് അതീവ ജാഗ്രത പാലിക്കണം. മൂന്നാര് മാട്ടുപ്പെട്ടി ഡാമിന്റെ ഷട്ടറുകള് 50 സെന്റീമീറ്ററില്നിന്ന് 70 സെന്റീമീറ്ററായി ഉയര്ത്തി. Stories you may Like